Bahagia Bukan Bidaan

Bahagia Bukan Bidaan ialah sebuah siri drama televisyen Malaysia 2018 arahan Eoon Shuhaini dibintangi oleh Adi Putra, Nora Danish, Zamarul Hisham dan Ika Nabella. Diadaptasi daripada novel 2018 dengan tajuk sama karya Hessa Widad, drama ini memulakan tayangan perdana di Slot Samarinda, TV3 dari 3 September 2018 hingga 3 Oktober 2018 menggantikan Semerah Cinta Humairah.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Ain Farhana (Hana) yang sanggup mempertahankan rumah tangga dibina dengan Azlan selama 16 tahun demi dua anak mereka iaitu Hakimi dan Haida. Namun selepas mengetahui Azlan menjalin hubungan sulit dengan Aina, staf kepercayaannya, memberi satu impak besar pada kesabaran dan maruah dirinya sebagai isteri dan majikan. Pengakuan Azlan bersama niatnya nak memadukan Hana dengan Aina menyedarkan Hana yang pengorbanannya dan usahanya menyelamatkan rumah tangga mereka selama ini sia-sia. Hana nekad untuk bercerai.

Lepas talak dijatuhkan, Hana bayangkan dia bebas dari seksa cinta. Tapi tidak. Azlan nak mereka rujuk semula dan dalam masa yang sama, niatnya untuk memperisterikan Aina tetap diteruskan. Tempoh berfikir yang diminta oleh Azlan bagaikan neraka buat Hana yang sering didatangi oleh bayang-bayang Aina yang kononnya rasa bersalah dan nak mohon maaf. Azlan tak sedar yang tindakannya buatkan Hana lebih tertekan. Keluar hospital, Hana berpindah terus ke rumah Paksi. Tapi, Azlan tetap mengesanya untuk mereka kembali rujuk. Desakan Azlan yang tak putus-putus buatkan emosi Hana tertekan. Lebih-lebih lagi ugutan Azlan untuk menghalang Hana terus daripada berjumpa anak-anaknya, Hakimi dan Haida.

Kemunculan Talha dalam hidup Hana sebagai teman lama yang baru berjumpa tak memberikan impak pada emosinya. Namun, kesungguhan Talha menjadi pendengar dan sabar dengan sikapnya yang menyendiri buatkan Hana selesa. Murni dan Talha tak putus usaha buatkan Hana kembali bersemangat untuk hidup. Talha yang merupakan psikologi telah menawarkan diri untuk merawati Hana hingga sembuh.

Nik Zachary muncul dalam hidup Hana namun salam perkenalan itu tidak dilayan. Ini kerana Hana mahu hidup tanpa insan bernama suami. Kesungguhan dan keikhlasan Nik membuka mata dan hati Hana.

Cinta mula hadir dalam hati Hana. Namun, Hana mengetahui Nik sebenarnya suami orang.

Pelakon
Pelakon utama
 Nora Danish sebagai Ain Farhana
 Adi Putra sebagai Nik Zachary
 Zamarul Hisham sebagai Azlan
 Ika Nabella sebagai Aina

Pelakon pembantu
 Wan Sharmila sebagai Murni
 Arja Lee sebagai Talha
 Jonathan Putra sebagai Danny
 Lisdawati sebagai Maksu
 Fauzi Nawawi sebagai Paksu
 Azri Sabri sebagai Lokman
 Halimatussadiah Mohd Daud sebagai Rosnah
 Sherry Ibrahim sebagai Kartini
 Daniella Sya sebagai Aileen (tidak dinamakan)

Pelakon undangan
 Nor Amisah Abdullah sebagai Mak Aina
 Jesse Lim

Runut bunyi
 "Sang Pemilik Hati" - Ronnie Hussein
 "Kekasihku" - Syam Razalie
 "Saat Kau Jatuh" - Izzmad Harun
 "Wahai Kekasihku" - Fitri Haris
 "Seharusnya" - Aepul Roza
 "Remuk" - Zarul Hussein

 Rujukan 

Kategori:Drama adaptasi novel di Malaysia
Kategori:Drama Melayu 2018
Kategori:Rancangan TV3